Tesla økte omsetningen med 5100 prosent

2013 ble et svært godt år for den amerikanske elbilprodusenten i Norge.

KAN GLISE: Tesla-sjefElon Musk kan glede seg over svært godt elbilsalg i Norge. Vis mer byoutline Toru Hanai

Publisert: Oppdatert: 18. september 2014 06:36 , Publisert: 17. september 2014 19:45

Da leverte Tesla 1983 nye elbiler for til sammen 1,3 milliarder kroner til nordmenn. Økningen er enorm fra 2012, hvor Tesla kun leverte 32 biler, ifølge DN.

Da hadde imidlertid Tesla ennå til gode å tilby Model S til det norske markedet – en bil som altså viser seg å være ekstremt populær.

- Jeg må si vi gjør det veldig bra i Norge, sier pressekontakt Esben Pedersen i Tesla Norge til E24.

Les også Musk: - Ikke overrasket om det blir inngått en betydelig avtale mellom Toyota og Tesla

Bekjedent overskudd

Milliardomsetning til tross: Før skatt satt Tesla kun igjen med 9,1 millioner kroner i overskudd.

- Man kan vel si at overskudet ikke er veldig stort, vedkjenner Pedersen.

- Men det er fordi vi er en nystartet virksomhet. Og jeg tror det er særlig typisk for en high-tech virksomhet som oss at vi investerer mye i starten.

- Det er Teslas filosofi at vi plasserer alt vi tjener inn i virksomheten – til utvikling, service og nye tjenester. Vi investerer stort i Norge, og og det gjenspeiles i tallene.